It-tfal ta' Dom Mintoff jiddisassoċjaw ruħhom mill-ktieb ta' Fr. Mark Montebello It-tfal ta' Dom Mintoff, Anne McKenna u Yana Mintoff fi stqarrija li ħarġu iddisassoċjaw ruħhom mill-ktieb li għadu kif ħareġ Patri Mark Montebello bit-titlu "The Tail that Wagged the Dog". Huma ddikjaraw li "niddisassoċjaw ruħna mill-ktieb miktub minn Fr Montebello. Dan hu ktieb mimli ineżattezzi, allegazzjonijiet mhux sostanzjat, tgħawwiġ, xniegħ u gideb fuq Dom Mintoff. Dan il-ktieb fih materjal li ma jirriflettix il-verità u jidħoll fil-ħajja privata ta' għadd ta' nies. Dan mhux etiku u hu immorali." Tennew li "l-ebda membri tal-familja ma kienu konsultati jew ingħataw l-opportunità li jaraw il-pubblikazzjoni qabel kienet pubblikata. L-uniku intervista li saret ma' membru tal-famija kienet saret minn Fr Mark Montebello innifsu snin ilu. Din kienet ma' Anne McKenna u hi kienet waqqfitha minħabba l-attitudnbi tiegħu. Irridu nagħmluha ċara li fil-ktieb hemm ħafna ineżattezzi"